**5. NAPIREND**

**Előterjesztés**

**Köveskál és Térsége Óvoda Társulás Társulási Tanács**

**2025. szeptember 23-i nyilvános ülésére**

**Tárgy: Óvoda nyitvatartásának meghatározása**

**Előterjesztő: Györffy Szabolcs Zoltán Társulási Tanács Elnöke**

**Előkészítette: Nagy Éva ügyintéző; dr. Szabó Tímea, címzetes főjegyző**

**------------------------------ Jogszabállyal nem ellentétes**

**Előterjesztő aláírása**

**------------------------------------**

**Dr. Szabó Tímea címzetes főjegyző**

Tisztelt Társulási Tanács!

Mint mindannyian tudják, az Óvodába a nem székhely településről járó gyermekek utaztatása vonatkozásában jelentős változás történt. Ennek alapja az volt, hogy az utóbbi időben személyi változások történtek, és az óvodapedagógusok –a korábbi óvodapedagógusoktól eltérően- már nem vállalták a gyermekek utaztatásában való közreműködést.

E tény már májusban ismert volt, így a feladat megoldása érdekében több egyeztetés történt, melyek végső eredménye az lett, hogy a gyermekek reggeli utaztatását az óvodában dolgozó dajkák segítik, ők kísérik a bejáró gyermekeket a buszon. A délutáni kíséretet egy e feladattal megbízott személy végzi.

Ezzel párhuzamosan, már a buszoztatással kapcsolatos probléma felmerülésekor –főként a délutáni kíséret esetleges megszüntetésére tekintettel - megfogalmazódott az óvoda délutáni nyitvatartásának meghosszabbítása, hogy a szülőknek több idejük legyen a gyermekükért menni. E vonatkozásban az óvodavezető felmérte a szülői igényeket, melynek eredményeként kezdeményezte az óvoda délutáni nyitvatartását 16:30 óráig meghosszabbítani.

A nemzeti köznevelésről szóló 2011. évi CXC. törvény 83.§ (2) bekezdésének b) pontja szerint a fenntartó dönt az óvoda heti és éves nyitva tartási idejének meghatározásáról.

Kérem a Tisztelt Társulási Tanácsot hozzák meg döntésüket!

**Határozati javaslat:**

KÖVESKÁL ÉS TÉRSÉGE ÓVODA TÁRSULÁS TÁRSULÁSI TANÁCSA

…../2025. (….) határozata

***Gyermekek óvodába történő utaztatásról***

Köveskál és Térsége Óvoda Társulás Társulási Tanácsa elfogadja, hogy az Óvodába a tagtelepülésekről bejáró gyermekek buszoztatása reggel az óvodai dolgozók – dajkák –; délután az ezzel megbízott személy kíséretével történjen.

Felelős: Czuczorné Orbán Anna, igazgató

Határidő: azonnal

KÖVESKÁL ÉS TÉRSÉGE ÓVODA TÁRSULÁS TÁRSULÁSI TANÁCSA

…../2025. (….) határozata

***A Köveskáli Közös Fenntartású Napközi-otthonos Óvoda nyitvatartásáról***

Köveskál és Térsége Óvoda Társulás Társulási Tanácsa a Köveskáli Közös Fenntartású Napközi-otthonos Óvoda heti nyitvatartási idejét 2025. szeptember 1-jétől hétfőtől-péntekig 07:00 – 16.30 óráig határozza meg.

Felelős: Czuczorné Orbán Anna, igazgató

Határidő: azonnal